lipu tenpo 


nanpa suno 


o kama pona 
lon lipu tenpo! 
mute li sin! 
lipu nila o kama 
sona e lipu sin pi 
jan Sonja e sona 
pi tenpo suno pi 
toki pona! 
kin la sina ken 
lukin e ma tomo 
pona Posuka. 

o musi lukin. 


-jan Sonatan 

kulupu 


sike suno mute pi toki pona 
toki pona 

ku 

sona 

lawa jan li kama sona e nasin 
toki... 

o lawa e sona sina! 

ma li tawa la jan o seme 
soweli lili li suwi 

o pali e poki telo suwi 
pilin 

mi tawa ma mama mi 
toki 

ma pi nimi pona 

mun lili pi toki pona 
musi 

toki nasa 
kijetesantakalu o! 

ante 

nena ma 

sitelen esun 


jan pali 


sike suno mute 
pi toki pona 


tan jan Tamalu 


a! tenpo pini la jan Sonja li pali e toki 
pona. tenpo pi mute seme li tawa tan 
tenpo ni? mute a! lon, mute li luka luka 
luka luka la ma li sike mute e suno tan 
tenpo pi pali ni a! 


ni li lon: tenpo pini lili la jan mute mute 
li kama sona e toki pona. toki pona 
li kama suli mute la ona li pona a! mi 
sitelen e ni lon insa lawa mi: toki pona 
li sama jan. tenpo wan la ona li jan lili 
lili li awen ante mute li sona e jan ante 
pi mute lili. tenpo li tawa la jan ni li toki 
tawa jan mute li kama jo e ijo lili pi jan 
ante ni. tenpo li tawa la ona li kama jan 
suli li kama jo e nasin lon wawa. ona 
li sona e jan mute li pana e pona tawa 
ona. 


lon li ante la toki pona li jan la ona li wile 
e seme tawa tenpo suno ona? ona li 
pona li wile ala jo e ijo mute. sina pana 
e kalama musi tawa ona la ona li pilin 
olin. sina pana e musi ante la ni li pona 
mute tawa ona. toki pona li kama suli la 
ona li lon poka ala pi mama ona. ona li 
tawa mute lon ma li pana e pona tawa 
jan ali li kama jo e jan pona mute li pilin 
e pilin ante mute. ona li sona e jan pi 


ma mute a! tenpo ni la ona li lon tomo 
wan la ona li toki e ni: mi sama seme 
lon tenpo kama luka luka luka luka kin 
a? jan ala li ken sona a, taso ona li pilin 
pona tawa tenpo kama. 


sina kama sona e toki pona tan ni: sina 
pilin pona tawa ona. sina musi kepeken 
ona, sina toki tawa jan lon ilo toki anu 
ma lon. sina musi kin tan ni: sina lukin e 
ijo pi toki pona tan jan ante. ken la sina 
musi tan pali sina pi ijo sin pi toki pona. 
tan mute pi musi mute li lon a. tenpo 
pini la jan li pana e sona ona tawa lipu 
sona pi jan ali pi toki pona. jan li toki e 
ni: mi kama sona e toki pona tan ni: mi 
wile musi. 


toki pona li seme? ona li toki, anu seme? 
ni li ni taso ala. ona li kulupu mute musi 
li nasin musi. ona li ma tawa pilin sin 
kepeken nasin ante. toki pona li lon lon 
tenpo mute la ni li ni: jan mute li musi 
mute. 


jan li olin e toki pona la toki pona li lon 
tenpo mute kin. toki pali ante li lon. ni li 
toki Epelanto anu toki Kilinkon anu toki 
ante mute. taso toki pali mute li moli li 
sike lili e suno. toki pona li lon taso tan 
olin jan. toki pona li sike mute e suno 
la tan pi tenpo ni li ni: jan li olin mute e 
toki pona. 


mi alio awen olin a o awen e lon pi toki 
pona a! 


ante la o sona e ni: tenpo suno pi toki 
pona la jan mute li kulupu tawa musi 
kepeken toki pona. sina ken lukin e 
musi, anu sina ken toki lon musi ni. jan 
li pana e sona li pana e kalama musi li 
pana e ijo mute ante. o kama a! sina 
tawa ma pona pi toki pona lon ilo Siko 
la sina ken kama. 

ku 


tan jan Ke Tami 


jan Sonja li pana e lipu sin a! ona li lipu 
U. 


ante suli 


o pilin ike ala tan lipu sin ni. jan Sonja li 
wile ala ante e toki pona sina. 


ante lili 


taso ante pi mute lili li lon. jan Sonja li 
pakala e nimi lon lipu pu la, ona li pona 
e nimi. ante la, ona li toki e nasin mute 
pi toki pona. sina sona e toki pona pi 
tenpo ni la ni li sin ala tawa sina. 


ante pi lili ala pi suli ala 


nasin nanpa kijetesantakalu' 

jan Sonja li pana e nasin nanpa sin tan 
soweli nata. nimi nanpa ale li sama ki- 
jetesantakalu, taso wawa kalama ona li 
ante lon lili ona. sitelen la ona li awen 
sama. kijetesantakalu kijetesantakalu li 
sama luka tu. kijetesantakalu kijetesan- 
takalu li sama luka luka luka tu tu. nasin 
nanpa ni li lon lipu musi, taso jan Sonja 
li toki e pona ona kin. pilin mi la, ni li 
musi taso, li ken ala suli e nasin nanpa. 
pilin mi la, jan Sonja li musi mute lon 
lipu ni. ona li toki e ni kin: ken la, nimi 
pi ma “Sawusi” (Saudi-Arabia) li ike ala 
tawa nimi ma lon toki pona. mi la, jan 
Sonja li wile awen e kon musi pi toki 
pona kepeken nasin musi ona. ona li 
sona wawa e toki pona. 


toki luka 


pu la, toki luka li lon. nimi ona li toki 
pona luka. taso jan Olipija li pali e toki 


1 kijetesantakalu li soweli. 


luka ante. nimi ona li luka pona. luka 
pona li pona mute a la, jan Sonja li toki 
e pona ona. 


nimi sin 

lipu ku li toki e nimi sin mute e nimi 
mute pi sin ala. taso nimi ni li suli sama 
ala lon sona ale pi toki pona. jan pi mute 
lili li kepeken nimi mute pi pu ala. taso 
jan mute li kepeken nimi ku suli. nimi 
ni li namako (sama ala nimi “sin”), li kin 
(sama ala nimi “a”), li oko (sama ala nimi 
“lukin”), li kipisi, li leko, li monsuta, li 
tonsi, li jasima, li kijetesantakalu, li soko, 
li meso, li epiku, li kokosila, li lanpan, li 
n, li misikeke. sina wile la, sina ken ke- 
peken nimi ale. toki pona la, nasin mute 
li lon. musi mute li lon. ku la, nimi ale 
mute luka luka luka tu li lon. 


ante la, nimi sin ante li lon... taso jan ala 
li sona e sona ona. jan Sonja li wile ke- 
peken ona lon tenpo kama sama nimi 
“pu” anu nimi “ku”. nimi ni li ju, li lu, li 
nu, li su, li u. mi sona e ni: jan ante pi 
mute lili a li kepeken nimi lu, li kepeken 
nimi su lon tenpo pini. ni li ike ala ike? 
jan Sonja li toki e ni: ken la, nimi pi sama 
lukin li ken nimi tu, li ken kon tu. tenpo 
taso li ken pana e sona. 


lipu mute a 


lipu mute li lon insa pi lipu ni. suli la, lipu 
pu tu wan en lipu ante li sama mute pi 
lipu ku. ni li tan seme? nimi pi toki pona 
li awen mute ala a. taso toki Inli la, nimi 
mute li lon. jan pi kama sona li wile sona 
e nimi suli pi toki Inli, li sona wawa ala e 
sona pi toki pona la, mute suli a pi lipu 
ku li ken pana e pona. pona ni li tan jan 
Sonja anu seme? ala! jan mute pi toki 
pona li lukin e nimi Inli tan jan Sonja la, 
ona li pana e nimi pi toki pona. ni la, jan 
li ken sona e ni: jan mute pi toki pona li 
toki ala toki e nimi? 


TTZRE TTT 


toki ni ale la, sina ken pilin e ni: lipu ku 
li musi ala tawa pilin. taso musi li lon. 
jan Wakon Sasilani (Vacon Sartirani) li 
pana e sitelen musi pona suwi lon lipu. 
nimi musi li lon: tomo tawa la, jan wan 
li pana e nimi pi toki pona, taso nimi ni li 
nasa mute. nimi ni li Pingo. jan li weka e 
mani tan jan ante tawa jo ona lon tomo 
tawa telo la, jan wan li pana e nimi “jan 
kalamARR”. toki Kanse la, jan wan li 
pana e nimi “pan a a a". nimi pi ale nan- 
pa la, jan wan li pana e nimi “luka luka 
luka luka luka luka luka luka luka luka 
luka luka luka luka luka luka luka luka 
luka luka”. sina lukin e nimi lon lipu la, 
sina ken lukin e musi. musi ante li lon 
kin. jan Ne en jan Kapilu li pana e toki 
musi. soweli nata li pana e nasin nanpa 
kijetesantakalu. 


lipu ni li pona tawa jan seme? 


ken la, toki pona li toki suli tawa jan. ken 
la, jan li kama sona e toki pona, taso pali 
toki li mute tawa ona, li ken ala e nimi 
ale e kon ale. ken la, pu li lili ike tawa 
jan. ken la, jan li kute e jan ante pi toki 
pona, taso jan ante ni li kepeken nimi pi 


sona ona ala. ken la, jan li wile lukin e 
nasin pi jan ante. A 


lawa jan li kama sona e nasin 
toki kepeken nasin seme? 
tan jan Telakoman 


jan mute li wile kama sona e nasin toki 
ante. ni li tan seme? ni li ken tan ijo 
mute. 


ijo wan li ni: jan mute li lon tomo pi 
kama sona. tomo pi kama sona la ona 
li wile kama sona e ijo mute. ijo wan pi 
ijo mute ni li nasin toki ante. nasin toki 


DICTIONARY 


Sonja lang 


ni wan anu ni mute anu ni ale li lon 
tawa sina la, o ku! sina ku ala la, sina 
ken awen toki pona a. 


ante li ken toki Inli anu toki Epanja anu 
toki Sonko anu toki ante. 


ijo ante li ni: jan mute li wile pali lon ma 
ante. ona li tawa ma ante la ona li wile 
kepeken nasin toki pi ma ni. 


jan mute li wile kama sona e nasin toki. 
taso ona li pilin e ni: ni li pali suli. jan li 
wile kepeken wawa mute li wile kepek- 
en tenpo mute. ni la jan mute li pilin ike 
tan kama sona pi toki ante. 

jan sona mute li alasa e nasin pona pi 
kama sona. ona li toki e ni: “jan lili li 
kama sona e toki mama ona la ona li pi- 
lin ike ala. jan lili la kama sona pi nasin 
toki li wile ala e wawa mute. jan suli li 
ken ala ken kama sona sama jan lili? jan 
li ken la nasin ni li seme?” 


tan jan Lentan 


tenpo ni la, jan mute li kepeken e linlu- 
wi' tawa ni: ona li pali, li toki, li musi, li 
esun, li pali e ijo ante. wawa pona lin- 
luwi li suli mute. taso, tenpo sike mute 
pini la, kulupu esun pi mute lili li kama 
5 mute. pilin mi la, ni li ike tawa jan 
ale. 


tenpo pini 


tenpo sike nanpa 1969 la, kulupu Apane 
(ARPANET) li open. ona li linja e ilo sona 

i tomo sona, e ilo sona pi kulupu uta- 
a lawa pi ma Mewika. tenpo sike kama 
la, tomo sona ante li kama tawa kulupu 
Apane. kulupu pi ma ante li kama. jan 
Lope Kan (Robert Kahn) en jan Winton 
So (Vinton Cerf) li pali e nasin wan pi 


1 linluwi li kulupu pi ilo sona. 

jan Kasen (Krashen) li jan sona pi kama 
sona pi nasin toki. ona li toki e ni: jan lili 
en jan suli li sama. jan ale li kama sona 
e nasin toki kepeken nasin sama. ijo 
suli li ni: jan pi kama sona li wile kute 
e toki pi kon pona. toki pi kon pona li 
ni: sina kute e toki ni la kon pi toki ni li 
pona tawa sina. sina sona pona e kon. 
ken la sina sona ala e nimi ale pi toki ni. 
taso sina sona e kon la lawa sina li kama 
sona e nimi. 


ni la jan Kasen li toki e ni: sina wile kama 
sona e nasin toki sin la o kute mute e 
toki pi kon pona. o kute e toki musi. o 
lukin e sitelen tawa musi. sina musi la 
sina kama sona pona. sina ken toki lili la 
o alasa e lipu. ijo suli li ni: sona pi lipu ni 
li pona mute anu musi mute tawa sina. 
sina pali e ni lon tenpo mute la lawa 
sina li kama sona e nasin toki. wawa 


lawa mute anu pilin ike li wile ala! 
o lawa e sona sina! 


toki ilo. ilo sona li ken toki tawa ilo sona 
ante kepeken ona. kulupu li suli, li kama 
Naka tawa jan mute. nasin pi toki ilo 
i pali e ni: ilo sona ala en ng ala li 
lawa e ale. kulupu utala Mewika li pali 
e kulupu Apane, taso ona li lawa ala e 
ve kulupu Apane li ante, li kama lin- 
UWI. 


lipu kon pi kulupu suli 


nasin insa linluwi li ante ala. ilo sona ale 
li ken pana e sona, li ken toki tawa ilo 
sona ante. taso, jan mute li kepeken e 
linluwi lon nasin ante. jan mute li toki 
tawa jan mute kepeken lipu kon Pesepu 
(Facebook) anu lipu kon Tuwita (Twit- 
ter), li toki tawa jan pona kepeken lipu 
kon Osapu (WhatsApp) anu lipu kon 
Siko (Discord), li pana e sitelen tawa 


kepeken lipu kon Jutu (YouTube). lipu ni 
li lon ilo sona weka. kulupu suli li lawa e 
ona, li wawa mute. ona li pali e nasin ni: 
ijo seme li ike anu pona? ona li ken pana 
e toki sin, e toki esun tawa jan ale. ona 
li pali ike la, jan li awen kepeken e lipu 
kon tan ni: jan pona ona en sona suli 
ona li lon lipu kon ni. 


ijo ike mute li kama lon tenpo pini. lipu 
Pesepu la, toki pi sona ike li wawa e jan 
ike. ma Mijama la, jan ni li toki e sona 
ike mute: ona li wile moli e jan pi kulupu 
Lowinsa (Rohingya). kulupu esun Ken- 

isi Analisika (Cambridge Analytica) li 

ama jo e sona jan pi mute suli, li pali e 
sona ni: "mi wile ante e wile jan pi ante 
lawa pi ma Mewika. jan li wile ala e ni. 
toki seme li ken ante e wile ona?" kulu- 
pu lawa li pali e ala lon tenpo suli. 


lipu Tuwita la, jan Tona Tan li toki e ijo 
ni lon tenpo mute: ona li ike tawa na- 
sin Tuwita. kulupu lawa li pali e ala lon 
tenpo suli. jan ante li pali e ijo ike tawa 
nasin sama la, lipu ona li weka lon ten- 
po lili. 


kulupu lawa pi lipu kon suli li kulupu 
esun. pona jan li lili tawa ona. mani li 
suli nanpa wan tawa ona. jan li toki e 
sona ike, li wile ike e jan ante la, ni li ike. 
taso, ni li pona tawa kulupu esun tan ni: 
jan li awen lukin e lipu kon ona la, ku- 
lupu esun li kama sona e jan, li kama jo 
e mani. 


sin la, lipu kon suli li ike tan ni: ona li 
akala la, toki mute li pakala. jan ike li 
ama jo e sona insa ona la, ona li jo e 

wawa mute. kulupu lawa li weka e lipu 

kon la, sona mute li weka lon tenpo ale. 


ni li kama tan seme? tan mute li lon. lipu 
kon suli li ken awen e sona mute kepek- 
en mani lili. jan li ken toki tawa jan pona 
ale ona kepeken ilo wan la, ni li pona 
tawa ona. kulupu pi mani mute li jo e 
wawa mute, li ken toki esun mute e lipu 
ona. 


nasin pi lipu kon lili 


taso, nasin pi tenpo pini li weka ala. na- 
sin sin li lon, li ken pali e ijo sama ke- 
peken kulupu suli pi lawa ala. 


sina ken pali e lipu kon lili sina kepek- 
en nasin mute. sina sona e nasin toki 
"HTML la, sina ken pali e lipu kon. sina 
sona ala e ona la, ilo kon li ken pali e 
ona. nasin ni la, sina awen jo e sona ale. 
sina ken pana e lipu kon kepeken ilo 
sona weka ante, anu ilo sina, lon tenpo 
ale. 


sina sona e ilo sona la, sina ken esun 
e lawa pi ilo sona weka lili kepeken 
mani lili. sina ken pana e lipu kon ke- 
eken ona. ante la, sina ken pana e ilo 
on tawa ona. ilo kon ni li ken pali e ijo 
mute. 


jan toki la, lipu pi ilo kon Matoton (Mast- 
odon) li pali sama lipu Tuwita. taso, ona 
lijo ala e kulupu lawa wan. kulupu mute 
li jo e ilo Matoton lon ilo sona ante. ku- 
lupu li lawa e sona ona, e toki ona. ona 
li ken jo e nasin ante, li ken weka e toki 
ike tan ona. sin la, ilo ni li lon, li toki tawa 
ona ante kepeken nasin sama. ilo ante li 
pona tawa jan ante, li ken pali e ijo ante. 
ona ale li pali e kulupu suli. taso, kulupu 
ni li jo ala e lawa wan. jan mute li ken 
ante e ilo ona, li ken pona e ona, li ken 

ana e ante pona tawa jan ante. una 
kalupi suli ni li "kulupu Wesiwe" (Fed- 
iverse). 


ni li pali mute. ilo pi kulupu Wesiwe li 
wawa lili tawa ilo pi kulupu esun suli. 
ona li ken pakala. flue li ken utala. 
taso, ni li lon: kulupu esun suli la, wile 
jan li lili. jan li lawa e sona ona la, ona li 
ken awen e ona. kulupu ante li ken ala 
ante anu pini e toki ona, li ken ala pana 
etoki esun ike tawa ona, li ken ala kama 
jo ike e sona pi jan ale. 


o lawa e sona sina! 


ma li tawa la jan o seme 
tan kili Melon 


ma li awen ala. tenpo ali la ma suli Pala- 
ta li tawa weka tan ma suli Apika li tawa 
ma suli Elasija (ma suli Elopa en ma suli 
Asija li wan). ni li tan seme? ma li jo e 
selo mute. selo ma sewi li selo ma kiw- 
en. jan li ken awen lon ona. ni la ma suli 
en telo suli li lon. lon anpa ona la selo 
ma ko li lon li ken tawa sama telo. lon 
anpa ona la selo ma insa en insa ma telo 
en insa ma kiwen li lon. 


tenpo mute la ma li tawa lili, taso ona li 
ken tawa wawa kin. ma suli li ken tawa 
weka tan ma ante li ken kama tawa ma 
suli ante li ken tawa lon poka pi ma suli 
ante. ma suli li wile tawa, taso kiwen li 
ken awen li tawa ala lon insa pi ma suli 
tu. tan ni la ma li pana e wawa tawa ki- 
wen ni. kiwen ni li pakala la ma li tawa 
wawa. ma li tawa wawa la ona li ken 
pakala e nena e tomo e jan mute. ma li 
tawa wawa la sina ken pali e ni. 


sina lon insa tomo la o awen! o pilin 
monsuta' ala. o anpa, o len e lawa 
sina kepeken luka, o tawa anpa pi 
supa wawa, o awen lon ona. sina 
ken tawa poka sinpin kin. o weka 
tan kiwen pi kule ala. ona li pakala 


0 ANPA! 


1 “pilin monsuta” li sama “pilin ike wawa 
tan ijo ni: ijo li ken pakala e jan.” 
7 


la ona li kiki? li ken pakala e sina. o 
weka tan ijo suli, tan ilo seli. o weka 
tan tomo pi seli moku. ma li awen 
tawa la o weka ala tan insa tomo 
tan ni: ijo li ken tawa anpa lon lawa 
sina li ken pakala e sina. 


sina lon selo tomo la o tawa ma 
open! o weka tan poka tomo, tan 
palisa pi ilo suno, tan kasi sewi, tan 
ijo suli ante. 


sina lon tomo tawa la o pake”. taso 
o pake ala lon anpa pi tomo nasin 
anu anpa pi kasi sewi anu anpa 
pi ijo suli ante. o awen lon insa pi 
tomo tawa sina. ma li pini tawa la 
sina ken tawa. nasin pakala en ki- 
wen en ijo ante li ken pakala e sina. 
tan ni la o lukin pona e ijo ali. 


sina lon nena suli anu ma nena la 
kiwen en kasi sewi en ko ma li ken 
tawa anpa lon sina. tan ni la o lukin 
pona e jo ali. 


sina lon poka pi telo suli la o weka 
tan telo suli. ma li tawa la telo suli li 
ken tawa kin li ken pali e sinpin telo 
suli li ken pakala e jan. 


sina wile sona e ijo mute ante la o lukin 
e lipu tan kulupu lawa pi ma sina. 


2 “ijo kiki” li sama ijo ni: ona li ken tu e 


ijo li ken pakala e selo. 
3 “ijo li pake” li sama “ijo tawa li kama 
awen”. 


soweli lili li suwi 
tan jan Ke Tami 


mi pilin e ni: soweli li lili la, ona li suwi. 
soweli ma pi lili nanpa wan (Etruscan 
Shrew) 


soweli mute li pana e telo mama tawa 
soweli lili ona la, soweli ni li lili nanpa 
wan tawa nasin pi kama anpa. 


oko sina li pini li open sin lon tenpo lili 
la, pilin ona li kalama lon tenpo mute a. 
sama la, ona li moku e kon lon tenpo 
mute. ona li pali ala e ni la, ona li kama 
lete, li ken moli. kin la, ona li wile awen 
lon ma pi seli pona pi kon telo. ona li 
lon tenpo lete anu tenpo pi moku ala la, 
ona li ken lape, li lili e seli ona. ona li pini 
e lape la, ona li suli mute a e tawa pilin, 
e tawa pi moku kon, e tawa sijelo. ona li 
kama seli tan ni lon tenpo lili a. 


ona li awen e wawa la, ona li moku e 
suli moku sama sijelo ona tu lon tenpo 
suno wan. ona li moku e pipi, e akesi 
sin, e soweli pi lili mute. ona li alasa la, 
ona li pilin taso lon tenpo mute. 


soweli ni meli en soweli ni mije li sama 
tawa lukin. 


o pali e poki telo suwi 
tan jan Alonola 


tenpo ni la, mi toki ala e moku. tenpo ni 
la, mi toki e poki telo suwi. sina wile ala 
wile pali e poki telo suwi? sina wile la, 
o pali e ni: 


sina o kama jo e ijo ni: 
poki (sina ken lukin tawa insa ona) 
ko pi kiwen lili (sina ken kama jo e 
ona lon tomo esun pi soweli tomo, 


kala pi lili nanpa wan (Paedocypris) 


ken la mani lili li lili tawa sina. taso kala 
ni la, mani lili li suli tawa ona tan ni: ona 
li lili mute a. suli sijelo ale ona li ken lon 
suli lili pi palisa luka sina. 


selo ona li kule ala la, sina ken lukin lon 
insa ona. sina ken lukin e kiwen lon insa 
sijelo. sina lukin kepeken lukin pona la, 
sina ken lukin e insa lawa ona kin lon 
sinpin ona tan ni: kiwen li selo ala e insa 
lawa. ni en ijo ante pi sijelo ona li sama 
kala ante, taso kala ante la, ni li lon ten- 
po open taso. kala li awen lili la, ona li 
wile awen e ijo pi tenpo open ona. kala 
ni li lili mute la, ona li awen e ijo mute pi 
tenpo open. 


lon ma lon poka telo) 

ma 

kiwen (lili anu suli) 

kasi telo (tan tomo esun anu telo 
suli) 

telo 

ken la, pipi telo (tenpo mute la, ona 
li lon kasi telo) 


nanpa wan la, o pana e ma lon poki. o 
pana e ko pi kiwen lili lon poki lon sewi 
ma. o pali e lupa lon ko ni. o pana e kasi 
telo lon lupa ni. tenpo ni la, sina ken 
pana e telo lili. poki li ike lukin la, o ante 
e ona. poki li pona lukin la, o ante ala e 
ona. sina ken pana e kiwen tawa poki. o 
pana e telo ante la, sina pini! tenpo ni la, 
sina jo e poki telo suwi! sina ken pana 
e pipi telo tawa ona. taso, o pana ala e 
kala tawa ona. kala li wile jo e poki suli, 
e ilo pi tawa telo. 


eoo 
pilin 
mi tawa ma mama mi 
tan jan Alonola 


ma Posuka (Poland) li ma pi mama mi. 
ike la, mi lon ala ma Posuka. pona la, 
mi ken tawa ma Posuka. mi toki e toki 
Posuka. taso, toki Posuka mi li ike tawa 
jan Posuka. mi toki e toki lili Selonka 
(Silesian ethnolect) pi toki Posuka. ni li 
ike tawa jan Posuka mute. tenpo pini la, 
mi tawa ma Posuka. tenpo esun wan la, 
mi lon ona. ma Posuka li pona ala pona? 


jan mute li toki: jan ike mute li lon ma 
Posuka. taso, mi toki e ni: nanpa wan la, 
jan ike li lon ma ale. nanpa tu la, toki ni 
li lon ala. jan pi mute lili li lon taso. jan 
pona li lon ma Posuka. sina tawa tomo 
pi jan Posuka la, ona li pana e moku 
mute tawa sina. 


mi tawa ma tomo Wisa (Wista) 


jan mute li lon ma Posuka. mi tawa ma 
lili Selonka pi ma Posuka. ma tomo pi 
tenpo mute li lon ma Selonka. mi tawa 
ma tomo Wisa (Wista). ma tomo ni li 
lon nasin telo Wisa. ona li nasin telo 

suli. jan pi ma tomo Wisa li moku e 
moku pona. ona li pali e kiwen pona pi 
telo soweli walo. sina ken taso esun e 
ona lon ma Wisa. jan pi ma tomo Wisa 
en jan pi ma Selonka li toki kepeken na- 
sin musi. len pi ma ni li pona kin. ona li 
jo e len noka meli pona, e len mije pona. 
len ni li sama len pi tenpo pini mute. kin 
la, mi tawa ma kasi lon poka nasin telo 
lili pi nasin telo Wisa. ma kasi la, soweli 
en akesi en waso en kasi mute li lon. na- 
sin telo lili la, telo li lete. ken la, sina ken 
tawa lon telo ni. 


mi tawa ma tomo Osawa (Ostrava) 


kin la, mi tawa ma tomo Osawa. ma 
Osawa li lon ma Posuka ala. ona li lon 
ma Seki (Czechia). taso, ona li lon poka 
pi ma Posuka. jan pi ma tomo Osawa 
li toki kin e toki Selonka. toki Selonka 
li lon insa pi toki Posuka, pi toki Seki. 
ma Osawa la, tomo pi pona lukin li lon. 
tomo pi nasin sewi li lon, taso nasin 
sewi li ike tawa jan Seki. mi tawa tomo 
esun lipu mute. mi wile esun e lipu pi 
tenpo mute. tan ni la, mi esun e lipu 
luka. jan li toki e toki Seki, e toki Selon- 
ka, taso lipu mute pi toki Tosi li lon. mi 
tawa tomo moku. ike la, sina ken taso 
esun e soweli. mi moku lili e soweli, 
taso, tenpo ni la, mi moku e soweli. 


mi tawa ma tomo Soli (Zory) 


ma tomo Soli li ma tomo pona. tenpo 
mute la, mi lon ma tomo Soli. jan mute 
pi kulupu mama mi li lon ma tomo ni. 
ma ni li jo e tomo pi nasin sewi pi jan 
Malin Luta (Martin Luther). jan pi mute 
lili pi nasin sewi ni li lon ma Posuka, taso 


ma pi nimi pona 
tan jan Telakoman 


jan pona mi o! tenpo suno ni li tenpo 
suno ike lon ma pi nimi pona. ale li ike 
tan ni: nimi Sona en nimi Pilin li utala li 
toki ike kepeken kalama suli. nimi Sona 
li tawa tomo ona, nimi Pilin li tawa tomo 
ona. nimi ale li pilin ike. 


mi en sina o kama sona e ni: nimi Sona 
en nimi Pilin li utala tan seme? mi en 
sina li sona e ni la ken la mi en sina li 
ken pona e pilin pi ona tu. ni la ale li ken 
kama pona lon ma pi nimi pona. 


mi en sina li tawa tomo pi nimi Sona. 
ona li lon insa pi tomo ona. mi lukin e ni: 


jan pi nasin sewi ni li lon ma tomo Soli. 
ma kasi suli li lon poka pi ma tomo Soli. 
ma kasi ni la, sina ken pana e kiwen lili 
kepeken ilo utala. kin la, ma musi li lon 
poka ona. nimi ona li nimi Win Pi (Twin 
Pigs). nasin pi ma musi li sama nasin pi 
ma Mewika. insa pi ma tomo Soli la, mi 
tawa tomo esun lipu. jan ona li pona 
tawa mi, li pana e lipu pona mute tawa 
mi. kin la, mi tawa tomo moku pi moku 
Nijon. jan Nijon pi mute lili anu jan Ni- 
jon ala(ken la, jan Nijon ala) li lon ma 
Posuka. tan ni la, jan Posuka li lawa e 
tomo moku ni. moku ona li pona mute 
tawa mi. 


mi tawa kulupu mama mi 


pini la, mi tawa kulupu mama mi. tenpo 
sike tu wan la, mi lon poka ona ala tan 
jaki Kolona. kulupu mama mi li pona 
tawa mi. ma tomo ale li pona kin tawa 
mi, taso kulupu mama mi li pona suli 
tawa mi. 


toki 


sijelo ona li kiwen li sama poki pi sinpin 
palisa. ijo ala pi sijelo ona li sama sike. 
ona li lukin ala tawa lupa. ona li pana e 
lawa ona tawa insa pi luka tu ona. ona 
li toki e ni: “mi wile alasa e nasin pona 
tawa ni: nimi Pilin li pali e ijo wile!” 


Mi toki e ni tawa nimi Sona: “nimi Pilin li 
pali e seme tawa sina? 


nimi Sona li toki e ni: “ona li kute ala e 
mi! tenpo ale la mi toki e ni tawa ona: 
sina wile pali e ni e ni e ni tan ni. mi 
pana e sona pona tawa ona. tenpo pini 
ale la ona li pali e wile. taso tenpo suno 
ni la ona li utala e mi! ona li wile ala pali 
e wile! ona li wile musi taso!” 

mi en sina o tawa nimi Pilin. nimi Pilin li 
lon insa pi tomo ona. sijelo ona li kiw- 
en ala li sama kulupu walo pi telo sewi. 
ona li kalama mute tan pilin ike ona. 
telo mute li kama tan lukin ona. mi selo 
e sijelo ona kepeken luka tu mi. 


mi toki e ni tawa ona: “sina pali ala e 
wile pi nimi Sona tan seme? 


nimi Pilin li toki e ni: “tenpo suli la mi 
pali e wile ale pi nimi Sona. taso ona li 
pana ala e tenpo tawa mi tawa ijo ante. 
mi wile musi. taso mi wile ala musi 
taso. mi jo e pilin mute. pilin ale mi li 
wile e tenpo pi pali ala. pilin ike mi li 
wile e tenpo tawa kama pona. ala la mi 
pilin ike mute!” 


“mi wile pilin e ni: nimi Sona li olin e mi. 
taso nimi Sona li pana ala e tenpo tawa 
mi la mi pilin e ni: ona li olin ala e mi. mi 
sama ijo jaki tawa ona.” 


mi toki e ni: “nimi Sona li olin e sina. ona 


mun lili pi toki pona 
tan jan Sepa 


« al mun lili ni li pona mute tawa mi! 

- ni li pona tawa sina tan seme? mi pilin 
e ni: mun lili ni li nasa! 

- mu... ni li nasa ala! ni li pona mute tan 
ni: mi mute li kama sona ala e toki pi 
mun lili ni, taso mi mute li ken toki ke- 
peken toki ni. 

- sina pona toki. toki ni li pona... mi wile 
e ni: mi pana e nimi tawa toki ni: nimi ni 
li toki pona. taso mun lili li pona ala tan 
ni: jan suli li lon. jan ni li ike! ona li jan 
monsuta' li sama akesi! selo ona li kiw- 
en li ike lukin. mi lukin e ona la mi lukin 
e jan kala suli! a! mi wile e ni: mi mute 
li tawa mun lili laso. sina wile ala wile? 


Ws Lx e a " . 
1 "jan monsuta" li "jan ike". ona li pana e 
pilin monsuta. 

li wile awen e sina. ona li wile ala e ni: 
tenpo kama la sina pilin ike tan pali sina 
pi tenpo pini. taso ona li pakala e pilin 
sina la ni like! mi o toki tawa ona.” 


mi tawa nimi Sona, mi toki e ni: “nimi 
Pilin li pilin e ni: sina olin ala e ona.” 


nimi Sona li toki e ni: “ala. ona li suli 
tawa mi.” 


mi toki e ni: “nimi Pilin li suli tawa sina 
tan seme?” 


nimi Sona li toki e ni: “ona li suli tawa mi 
tan ni: nimi Pilin li ijo sewi pi insa jan.” 


mi toki e ni: “ni la o pakala ala e nimi 
Pilin. o toki e pilin olin sina tawa ona. o 
pona e pilin pakala ona. o pana e tenpo 
tawa ona. ni la, nimi Pilin li kama pona li 
pali e wile sina.” 


nimi Sona li tawa nimi Pilin li toki tawa 
ona lon nasin pona. ale li kama pona sin 
lon ma pi nimi pona. pona tawa sina! 
sina lon poka mi lon tenpo ale ni. ni li 
pona e pilin mi. 


- wile. jan pona mi o tawa! tenpo kama 
la mi kama sin li awen. mi wile e ni: jan 
monsuta li jan pona mi. 
- mu... sina jan nasa...» 


o lukin e lipu mi: https://clubshort2. 
wixsite.com/short2/verdiere 


musi 


toki nasa 


= 
tan jan Alonola kijetesantakalu o! 


w tan jan Ke Tami 
ma seme li ni? 


ma ni li ma pi olin suli. 
jan ona li olin e pan. 

moku ona li nasa lili. 

pipi li pona tawa jan. 


di hi li pona 


tawa mi tu [mi wile e 


a DAS 
=> 3 wi 
jan li wile ala pali. = 


ona li tawa utala. 
ona li pali e musi la, 
mi mute li pilin pona, a! 


kijetesantakalu o 
tan jun Ke Tami 


nena ma 
tan jan ala 


ante ona li olin sama mama mi 
tan jan Pite Janseke 
pilin ike li jo e mi la 
tenpo li ante 
mi kute e toki lili ona 


nasin li ante 
kalama musi suwi 
ale li ante 
ona li toki e ni: ni li ijo ala anu ijo 
ala li ante ali? 

o kama sona pona e nasin pi 
jan Ekite ala 
tan jan Telakoman 


“nasin pi sitelen ma pi jan Ekite ala.” ni li 
sona suli a! taso sitelen tawa ni li pona 
e sona ni tawa sina. tenpo sama la, sina 
ken lukin e nasin pona pi pana sona lon 
toki pona. 

o lukin e sitelen tawa ni lon ma Jutu: bit. 


ly/janekiteala 


sona jan li ken pakala tan seme? 


“sitelen palisa tu Palale li ken kama lon sama” 


palisa Palale li seme? 


bo pi mj) 28337301 


suno pi toki pona 
tan kala pona Tonyu 


tenpo kama lili li suno pi toki pona! 
ona li lon tenpo suno nanpa 8 pi ten- 
po mun nanpa 8. sike ni la, mi mute 
i pali e ijo suli tawa ona. musi mute 
li lon ni. sina wile sona la o tawa 
https://tp.lcp.su/suno ! sina wile lukin e 
tenpo la o tawa https://tp.lcp.su/suno/ 
tenpo ! o kama, o musi pona :) 

ante toki pona 
tan jan Ke Tami 


ante toki kepeken pona = ante kepeken 
toki pona = ante toki kepeken toki pona 


lipu pi toki pona li mute ala. ken la, sina 
wile ante toki e lipu tawa toki pona - 
taso ni li pali mute la, ni li ike. pali li lili 
taso la, sina kama wile pali. ilo mi la, 
sina ken pana e ante toki sina. jan mute 
li pana sama la, lipu sin li kama. kulupu 
li ken pali suli! 


o lukin e ilo antetokipona.infinityfreeapp.com. 
lipu mute li ken tawa toki pona lon ona. 


Vl9 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 

jan Tamalu 

jan Telakoman 
jan Ke Tami 

jan Lentan 

jan Sepa 

jan Pite Janseke 
jan ala 

kili Melon 


jan Alonola 
jan Simo 

jan Ke Tami 
jan Tenten 
jan akesi seli 


jan Keseke 
jan Sonatan 


jan Alonola 
jan Simo 
jan Keseke 
jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lon lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 


9" 772752 " 463006 


